”Helsingin anarkistinen iskuryhmä” ilmoittaa Takku-foorumilla sytyttäneensä Helsingin yliopiston Viikin kampuksen gorillaveistoksen palamaan tahallaan.

Helsingin poliisi sai kello 4.30 hätäkeskukselta ilmoituksen, että Helsingin yliopiston Viikin kampuskirjaston edustalla oleva gorillateos on tulessa. LUKIJAN KUVA

Helsingin poliisin rikoskomisario Anne Hietala kertoo, että poliisi on tietoinen iskuryhmän tekemästä tunnuksesta, mutta väitteen todenperäisyyttä tutkitaan. Tunnustukseen ei ole kohdistettu vielä tässä vaiheessa erikoisia toimia.

- Meillä on tutkinta alkuvaiheessa ja kaikki linjat ovat tietysti avoimina. Kyllähän meille näitä tunnustajia tulee, mutta tutkinnan on pohjauduttava faktaan.

Hietalan mukaan tällä hetkellä tekoa tutkitaan vahingontekona. Rikosnimike saattaa muuttua tutkinnan edetessä.

- Tässä vaiheessa lähdetään vahingonteosta liikkeelle. Kun saamme vähän vahingon summia ja arvoa selville, niin nimike saattaa muuttua, Hietala sanoo.

Helsingin poliisi sai kello 4.30 hätäkeskukselta ilmoituksen, että Helsingin yliopiston Viikin kampuskirjaston edustalla oleva gorillateos on tulessa.

Poliisin saapuessa paikalle renkaista tehty gorillateos oli ilmiliekeissä, ja se paloi lopulta maan tasalle. Myös teoksen takana olevan kirjaston ikkunat kärsivät palon kuumuudesta vahinkoja.

Juttua ja otsikkoa muokattu 10.1.2018, kello 16.22. Otsikkoon täsmennetty maininta, että poliisi tutkii väitteen todenperäisyyttä.